ગરુડપુરાણમાં વર્ણન છે કે પંચક દરમિયાન જો કોઈનું અવસાન થાય તો તેના પરિવાર માટે ભારરૂપ બને છે. જેના નિરાકરણ માટે અંતિમ સંસ્કાર કરતી વખતે પંચક વિધાન કરવાનું સુચન છે. જેમાં ઘઉંના લોટના અથવા દર્ભ(કુશ)ના માનવ આકારના અંગૂઠા જેવડાં પાંચ પૂતળાં બનાવી નનામી સાથે બાંધી મૃતદેહની જોડે તેના પણ અગ્નિસંસ્કાર કરવામાં આવે છે. પંચક દોષ સામાન્ય રીતે અશુભ ગણાય છે. તેમ છતાં લગ્ન-વિવાહાદિ કાર્યોમાં તે બાધાજનક નથી. બીજા અપવાદમાં પંચકનાં ત્રણ નક્ષત્રો પૂર્વાભાદ્રપદ, ઉત્તરા ભાદ્રપદ અને રેવતી નક્ષત્ર રવિવારે આવે તો તેમાં શુભ કાર્ય કરવાથી સફળતા મળે છે.